**УСТАВ**

На

НАРОДНО ЧИТАЛИЩЕ

„СВЕТЛИНА-1927г.”

с. Лисец, Община Ловеч

ГЛАВА ПЪРВА  
**ОБЩИ ПОЛОЖЕНИЯ**

1. Народно читалище „Светлина-1927г.”, основано на 27.10.1927г. със седалище с. Лисец, общ. Ловеч е традиционно самоуправляващо се българско културно – просветно сдружение, което изпълнява културни, образователни и други задачи на държавно и местно ниво.
2. В неговата дейност могат да участват всички физически лица, без ограничения на възраст и пол, политически, религиозни, етнически и други отлики.
3. Читалището е юридическо лице с нестопанска цел и подлежи на вписване в регистъра на ЛОС.
4. Читалището може да се сдружава със сходни организации за провеждане на своята дейност при условията според ЗНЧ.
5. Читалището може да сътрудничи с всички видове организации и структури, да влиза в договорни отношения с тях за постигане на своите интереси.
6. Читалището работи на принципите на доброволност и демократизъм, автономност и екипност.

ГЛАВА ВТОРА  
**ЦЕЛИ, ДЕЙНОСТИ И ЗАДАЧИ**

1. Целите на читалището са да задоволява потребностите на гражданите от :
2. Развитие и обогатяване на културния живот в с. Лисец.
3. Съхраняване на местните традиции и обичаи.
4. Приобщаване на местното население към постиженията на науката, културата и изкуствата.
5. Осигуряване на достъп до информация.
6. Изпълняване на социални и допълнителни дейности за по- висок жизнен стандарт на обкръжението.
7. За постигане на целите си читалището извършва следните дейности:
8. Поддържа библиотека, читалня и електронна информационна мрежа.
9. Развива и подпомага любителското художествено творчество.
10. Създава школи, курсове и клубове.
11. Организира празненства, чествания и младежки дейности.
12. Списва и съхранява историята на читалището и знания за родния край.
13. Предоставя компютърни и интернет услуги.
14. Народно читалище „Светлина-1927г.” може да развива и допълнителни стопански дейности, свързани с предмета на основната му дейност, в съответствие с действащото законодателство като използва приходите за постигане на определените в Устава цели без да разпределя печалби.
15. Читалището няма право да предоставя собствено или ползвано от него имущество възмездно или безвъзмездно за:

* Хазартни игри и нощни заведения.
* Дейност на нерегистрирани по Закона за вероизповеданията религиозни общности и юридически лица с нестопанска цел на такива общности.
* За постоянно ползване от политически партии и организации.

ГЛАВА ТРЕТА  
**УЧРЕДЯВАНЕ, ПРЕКРАТЯВАНЕ И ЧЛЕНСТВО**

1. Читалището се учредява с най- малко 50 дееспособни физически лица, които вземат решение на учредително събрание.
2. Учредителното събрание приема Устава на читалището и избира неговите ръководни и изпълнителни органи. Уставът урежда:
3. Наименованието и седалището на читалището.
4. Източниците на финансиране.
5. Органите на управление и контрол, техните правомощия, начина на избирането им, реда на свикването им и вземането на решения.
6. Начина на приемане на членовете и прекратяване на членството и определяне на членския внос.
8. Читалището придобива качеството на юридическо лице с вписването му в регистъра за организации с нестопанска цел на ЛОС според условията на чл. 9 от ЗНЧ.
9. Наименованието на читалището е НАРОДНО ЧИТАЛИЩЕ „СВЕТЛИНА-1927г.”
10. Седалището е: с. Лисец, обл. Ловеч, ул. „Централна” № 74
11. Всяка промяна в обстоятелствата по чл. 9, ал. 3 от ЗНЧ трябва да бъде заявена в съда в 14- дневен срок от възникването й.
12. Читалищното Настоятелство в 7- дневен срок от вписването на читалището в съдебния регистър на ЛОС е задължено да подаде заявление за вписване в регистъра на МК. По изискванията на чл. 10 от ЗНЧ.
13. Читалището може да бъде прекратено по решение на Общото събрание, вписано в регистъра на ЛОС. То може да бъде прекратено с ликвидация или по решение на Окръжния съд, ако:

* Дейността му противоречи на Закона, Устава и добрите нрави.
* Когато е налице трайна невъзможност читалището да развива дейност за период от 2 години.
* Когато е обявено в несъстоятелност.

1. Членовете на читалище „Светлина” могат да бъдат действителни, спомагателни, почетни и колективни.
2. Действителните членове са пълнолетни лица, които плащат членския си внос и участват в поне една дейност на читалището. Те имат право на глас, да избират и да бъдат избирани.
3. Спомагателните членове са лица до 18г. и лица, които участват в дейността на читалището, но не желаят да плащат членски внос. Те имат право на съвещателен глас.
4. Почетните членове на читалището са български и чужди граждани с дарителски и други значими заслуги към него. Те се утвърждават от ОС, не плащат членски внос и получават публично морални стимули.
5. Колективните членове съдействат за осъществяването на целите на читалището, подпомагат дейността, поддържането и обогатяването на материалната база и имат право на 1 глас в ОС. Колективни членове могат да бъдат всички организации без споменатите в чл. 9 на този Устав и чл. 4 от ЗНЧ.
6. Членството се учредява с решение на ОС и се продължава с акта на плащане на членския внос. Води се регистър на читалищните членове.
7. Членството се прекратява с решение на ОС, за неплатен членски внос за 1 г. или за нарушаване на Устава или авторитета на читалището.
8. Членовете на читалище „Светлина” имат право:

* Да избират ръководни органи и да бъдат избирани от тях.
* Да получават информация за дейността на читалището и да участват в нея.
* Да ползват с предимство материалната база и услугите на читалището.

1. Членовете на читалище „Светлина” имат задължение:

* Да плащат редовно членския си внос.
* Да спазват Устава на читалището.
* Да подпомагат целите и дейностите на читалището.

ГЛАВА ЧЕТВЪРТА  
**УПРАВЛЕНИЕ**

1. Органите на управление на Народно читалище „Светлина” са:

* Общо събрание (ОС)
* Настоятелство
* Проверителна комисия

1. Върховен орган е Общото събрание. То се състои от всички членове с право на глас.
2. Общото събрание:
3. Изменя и допълва Устава.
4. Избира и освобождава членове на Настоятелството, Проверителната комисия и Председателя.
5. Изключва и приема членове на читалището.
6. Определя основните насоки на дейността на читалището.
7. Взема решения за членуване и прекратяване на членство в читалищно сдружение.
8. Приема бюджета на читалището.
9. Приема годишния отчет до 30-ти март на следващата година.
10. Обявява почетни членове.
11. Отменя решения на органите на читалището.
12. Взема решения за отнасяне до съда на незаконосъобразни действия на ръководството или отделни членове.
13. Взема решение за прекратяване на читалището.
14. Определя размера на членския внос.
15. Решенията на Общото събрание са задължителни за другите органи на читалището.
16. * + 1. Редовно Общо събрание на читалище „Светлина” се свиква веднъж годишно от Настоятелството.
        2. Извънредно ОС може да бъде свикано по искане на Настоятелството, на Проверителната комисия и по решение на 1/3 от членовете на читалището с право на глас. При отказ на Настоятелството да свика извънредно ОС до 15 дни от постъпването на искането, те могат да свикат извънредно ОС от свое име.
        3. Поканата за събранието трябва да съдържа дневен ред, дата, място и час на провеждане и кой го свиква. Поканата да бъде получена срещу подпис не по- късно от 7 дни преди датата на провеждането. В същия срок на общодостъпно място да бъде оповестено провеждането на събранието.
        4. ОС е законно, ако присъстват най- малко половината от действителните членове на читалището. При липса на кворум събранието се отлага с един час, след което е законно, ако на него присъстват най- малко 1/3 от членовете при редовно ОС и не по- малко от половината плюс един от членовете при извънредно ОС.
        5. Решенията се вземат с мнозинство повече от половината от присъстващите действителни членове, освен решенията по чл. 14, ал. 1, т. 1, 4, 10, 11 и 12 от ЗНЧ, които се вземат с мнозинство най- малко 2/3 от всички членове.
        6. 2/3 от членовете на ОС могат да предявят иск пред ЛОС за отмяна на решение на ОС, ако то противоречи на Закона и Устава.
        7. Искът се предявява в едномесечен срок от узнаването на решението, но не по- късно от една година от датата на вземане на решението.
        8. Изпълнителен орган на читалище „Светлина” е Настоятелството. То се състои от 3 – 9 члена, избрани за 3 години. Те немогат да имат родствени връзки помежду си по права и съребрена линия до 4-та степен.
17. Настоятелството:
18. Свиква ОС и изпълнява взетите от него решения.
19. Подготвя и внася в ОС проект за бюджета на читалището, следи за изпълнението му и утвърждава щата на читалището.
20. Назначава секретаря на читалището и утвърждава длъжностната му характеристика.
21. Взема решения относно изпълнението на програмата от дейности и приетия годишен бюджет.
22. Взема решения за назначаване на щатния и хонорования персонал и определя хонорарите и трудовите им възнаграждения.
23. Взема решения за сдружаване на читалището с изключение на решения, свързани с чл. 14, ал. 1, т. 6 от ЗНЧ.
24. Решава въпросите за създаване и закриване на художествени колективи, школи, клубове и др.
25. Взема решения за стопанисване на читалищното имущество, за отдаване под наем или аренда, за определяне размера на такси и др.
26. Решава въпросите за откриване и закриване на допълнителни стопански дейности.
27. Взема решения за морално и материално стимулиране на читалищни членове и дейци, работещи в читалището.
28. Настоятелството се свиква на заседание най- малко 4 пъти годишно. Могат да се канят читалищни членове, самодейци, кмет и др. заинтересовани лица. Настоятелството взема решения с мнозинство повече от половината от членовете си.
29. Председателят на читалището е член на Настоятелството и се избира пряко от ОС за 3 години въз основа на чл. 17 от ЗНЧ. Председателят представлява читалището и:
30. Свиква и ръководи заседанията на Настоятелството и председателства ОС.
31. Сключва и прекратява трудовите договори със служителите, съобразно бюджета на читалището и въз основа на решения на Настоятелството, включително и на секретаря, контролира текущата му дейност и изготвя длъжностната му характеристика.
32. Отчита дейността си пред Настоятелството.
33. Издава заповеди, свързани с изпълнение на решенията на ръководните органи и според действащото законодателство на РБ.
35. Секретарят на читалището:
36. Организира изпълнението на решенията на Настоятелството.
37. Организира текущата основна и допълнителна дейност.
38. Отговаря за работата на щатния и хонорования персонал.
39. Представлява читалището заедно и поотделно с Председателя.
40. Секретарят не може да е в роднински връзки с членовете на Настоятелството и на Проверителната комисия по права и съребрена линия до 4-та степен, както и да бъде съпруг/а на Председателя на читалището и не е задължително да бъде член на Настоятелството.

    1. Проверителната комисия се състои от трима членове, избрани за три години. Не могат да бъдат членове лица, които са в трудово- правни отношения с читалището или са роднина на членове на Настоятелството и секретаря по права линия, съпрузи, братя, сестри и роднини по сватовство от 1-ва степен.
    2. Проверителната комисия осъществява контрол върху дейността на Настоятелството, Председателя и секретаря по спазване на Закона, Устава и решенията на ОС.
    3. При констатиране на нарушения Проверителната комисия уведомява ОС, а при данни за извършено престъпление органите на прокуратурата.
    4. Комисията взема решения с мнозинство повече от половината.
41. Когато Председателят престане да изпълнява задълженията си или Настоятелството и Проверителната комисия останат с по- малко членове от предвиденото в чл. 23, ал. 8 и чл. 28, ал. 1, в срок от два месеца ОС избира нов Председател и попълва състава на съответния орган.
42. За членове на Настоятелството, Проверителната комисия и за секретар не могат да бъдат избирани лица, които са осъждани на лишаване от свобода за умишлени престъпления от общ характер.

ГЛАВА ПЕТА  
**ИМУЩЕСТВО И ФИНАНСИРАНЕ**

1. Имуществото на читалището се състои от собствени движими и недвижими имоти, ценни книжа, авторски права, вземания и от предоставяне за безвъзмездно ползване недвижими имоти, които спазва и обогатява.
2. Читалището набира средства от:
3. Членски внос.
4. Културно- просветна и информационна дейност.
5. Субсидия от държавния и общинския бюджет.
6. Наеми от движимо и недвижимо имущество.
7. Дарения и завещания.
8. Други приходи, включително от допълнителна и стопанска дейност.
9. Настоятелството на читалището изготвя годишен отчет за приходите и разходите, който се приема от ОС. Отчетът за изразходените от бюджета средства се представя в Община Ловеч в началото на всяка следваща година.
10. 1. Председателят на читалището ежегодно до 10-ти ноември представя пред Кмета на Община Ловеч предложения за дейността през следващата година. Тези предложения се изпълняват от читалището въз основа на финансово обезпечени договори, сключени с кмета на общината.
    2. Председателят на читалището представя ежегодно до 31-ви март пред Кмета на Община Ловеч и Общинския съвет доклад за осъществените читалищни дейности с изразходените от общината средства от предходната година. Този доклад се разглежда пред общински съвет след 31-ви март в присъствието на Председателя или секретаря на читалището.
11. 1. Читалището няма право да отчуждава недвижими вещи.
    2. Те могат да бъдат отчуждавани, залагани, бракувани или заменяни само по решение на Настоятелството.
12. Държавната и общинската субсидия на читалището му се предоставя за самостоятелно управление, а счетоводната отчетност се води в съответствие със Закона за счетоводството и подзаконовите документи.

ГЛАВА ШЕСТА  
**АДМИНИСТРАТИВНИ И НАКАЗАТЕЛНИ РАЗПОРЕДБИ**

1. Председателят или секретарят на читалището, който предостави имущество в нарушение на чл. 3, ал. 4 от ЗНЧ, се наказва с глоба в размер на от 500 до 100лв. и с лишаване от право да заема изборна длъжност в читалището за срок от пет години.
2. Представляващото лице на читалището, което не заяви вписването в регистъра на читалищата в срока по чл. 10, ал. 3 от ЗНЧ се наказва с глоба от 150 – 300лв.
3. Председател на читалището, който не представи доклада за изпълнение на читалищните дейности и изразходените бюджетни средства в срок до 31-ви март на следващата година се наказва с глоба от 150 – 300лв.
4. Нарушенията се установяват с актове.

ГЛАВА СЕДМА

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. В едногодишен срок от влизане на ЗНЧ, приет на 05.06.2009г. от Народното събрание, читалището трябва да проведе своето учредително събрание и преведе Устава си в съответствие с него.
2. С влизането на ЗНЧ в сила, на читалището като неоземлено, да се предостави 50 дка. земя от общинския поземлен фонд, според заключителните разпоредби от ЗНЧ.
3. Читалището има име: НАРОДНО ЧИТАЛИЩЕ „СВЕТЛИНА-1927г.” с. Лисец, Община Ловеч.
4. Читалището има кръгъл печат, с надпис: НАРОДНО ЧИТАЛИЩЕ ”СВЕТЛИНА-1927г.” с. Лисец в окръжност, в средата с разтворена книга.
5. Празник на читалището е 2-ри август – Ден на Лисец.
6. За неуредени по този устав положения важи действащото законодателство на РБ.

**Уставът на Народно читалище „Светлина-1927г.” с. Лисец, Община Ловеч е приет от Общото събрание, проведено на 22.06.2009г.**